ΓΡΑΠΤΗ ΕΡΩΤΗΣΗ E-2005/03

υποβολή: Jan Dhaene (Verts/ALE) προς την Επιτροπή

(16 Ιουνίου 2003)

Θέμα: Φορολογικά μέτρα και μέτρα όσον αφορά τα πρότυπα ποιότητας για την προαγωγή της οδικής ασφάλειας και του οικονομικού κλάδου των εμπόρων και συνεργείων επιδιόρθωσης ποδηλάτων

Τα ποδήλατα και τα ανταλλακτικά ποδηλάτων που πωλούνται εντός της Ευρωπαϊκής Ένωσης δεν οφείλουν έως σήμερα να πληρούν πρότυπα ποιότητας και ασφάλειας. Ο καταναλωτής επίσης δεν μπορεί να ελέγξει την ποιότητα των προϊόντων που αγοράζει, με σοβαρές επιπτώσεις όσον αφορά την ασφάλεια.

Από μία πρώτη αξιολόγηση της τριετούς πειραματικής μείωσης του ΦΠΑ γιαπηρεσίες μεγάλης έντασης εργασίας (μεταξύ άλλων εργασίες ανακαίνισης κτιρίων και επιδιόρθωσης ποδηλάτων) η Ευρωπαϊκή Επιτροπή συμπεραίνει ότι δεν προέκυψε προφανής ευνοϊκός αντίκτυπος στην απασχόληση. Η βελγική έκθεση αξιολόγησης αντιθέτως αναφέρει ότι η μείωση του ΦΠΑ δεν φαίνεται να μην επιτυγχάνει τον στόχο της. Διάφοροι επιστήμονες επίσης αμφισβητούν κατά πόσο η χρονική περίοδος των τριών ετών επαρκεί για να γίνουν αξιολογήσεις που δεν επηρεάζονται από την οικονομική συγκυρία.

Υπάρχει πιθανότητα να ακυρωθεί το πείραμα λόγω της αρνητικής αξιολόγησης. Ωστόσο, η ίδια η Επιτροπή τονίζει τη σημασία των ποδηλάτων στο αστικό περιβάλλον στο Λευκό Βιβλίο Η ευρωπαϊκή πολιτική μεταφορών με ορίζοντα το έτος 2010.

Η ερώτησή μου προς την Επιτροπή είναι συνεπώς:

- Ποιά είναι η συγκεκριμένη αξιολόγηση της Επιτροπής για τον κλάδο της επιδιόρθωσης ποδηλάτων·

- Προτίθεται η Επιτροπή λόγω της αρνητικής αξιολόγησης του πειράματος να καταργήσει τη μείωση του ΦΠΑ για την επιδιόρθωση ποδηλάτων·

- Γνωρίζει η Επιτροπή τις επιπτώσεις ανεπαρκώς συντηρημένων ποδηλάτων στην οδική ασφάλεια και την ασφάλεια της χρήσης ποδηλάτων·

- Εξετάζει η Επιτροπή το ενδεχόμενο να θεσπίσει πρότυπα ποιότητας για τα ποδήλατα και τα ανταλλακτικά ποδηλάτων καθώς και μία σήμανση ποιότητας εύκολα αναγνωρίσιμη από τους καταναλωτές·

Απάντηση του κ. Bolkestein εξ ονόματος της Επιτροπής

(25 Ιουλίου 2003)

Τρία κράτη μέλη (Βέλγιο, Λουξεμβούργο και Κάτω Χώρες) εφάρμοσαν μειωμένους συντελεστές ΦΠΑ κατά την επιδιόρθωση ποδηλάτων στο πλαίσιο της πειραματικής μείωσης του ΦΠΑ γιαπηρεσίες μεγάλης

έντασης εργασίας. Η ανάλυση των εκθέσεων των κρατών μελών αναφέρει ότι ένας σημαντικός αριθμός επιχειρήσεων δεν εφάρμοσαν μειωμένους συντελεστές όπως το προέβλεπε η νομοθεσία. Οι επιχειρήσεις αυτές έκριναν ότι οι λεπτομέρειες εφαρμογής του μέτρου ήταν πολύ περίπλοκες. Εξάλλου, πρόκειται για έναν από τους τομείς για τους οποίους ο αντίκτυπος από τη μείωση του συντελεστή επί της τιμής ήταν από τους λιγότερο σημαντικούς. Η λεπτομερής έκθεση αξιολόγησης της Επιτροπής είναι διαθέσιμη στην ακόλουθη διεύθυνση: http://europa.eu.int/comm/taxation_customs/taxation/labour_intensive/labour_intensive_fr.htm

Rapport

Η Επιτροπή σκοπεύει ναποβάλει, πριν από το καλοκαίρι του 2003, πρόταση οδηγίας για μειωμένους συντελεστές ΦΠΑ. Η πρόταση αυτή θα έχει, κυρίως, ως στόχο τη βελτίωση της λειτουργίας της εσωτερικής αγοράς, με την ορθολογικοποίηση της χρήσης των μειωμένων συντελεστών από τα κράτη μέλη για να αποφευχθούν ενδεχόμενες διαστρεβλώσεις ανταγωνισμού και δίδοντας στα κράτη μέλη ίσες δυνατότητες εφαρμογής των μειωμένων συντελεστών.

Τα αποτελέσματα από την πειραματική εφαρμογή των μειωμένων συντελεστών στιςπηρεσίες μεγάλης έντασης εργασίας θα ληφθούνπόψη στο πλαίσιο της εν λόγω πρότασης.

Η Επιτροπή γνωρίζει πλήρως τις επιπτώσεις από τα ανεπαρκώς συντηρούμενα ποδήλατα στην οδική ασφάλεια και στην ασφάλεια της χρήσης ποδηλάτων. Πρέπει ωστόσο να εξεταστεί σοβαρά εάν η μείωση των συντελεστών του ΦΠΑ είναι ένα κατάλληλο μέσο για την επίλυση του προβλήματος αυτού.

Η Επιτροπή δεν εξετάζει το ενδεχόμενο να θεσπίσει πρότυπα ποιότητας ή σήμανση ποιότητας για τα ποδήλατα.